cyanic-selkie/wikianc huggingface dataset:
இந்திய வழக்குரைஞர் கழகம்
அமைப்பு
இந்திய வழக்குரைஞர் கழகத்தின் தலைவர் மற்றும் துணைத்தலைவரின் பதவிக் காலம் இரண்டு ஆண்டுகள். உறுப்பினர்களால் தேர்ந்தெடுக்கப்படும் செயற்குழு, சட்டக் கல்விக் குழு, ஒழுங்கு நடவடிக்கைக் குழு, அகில இந்திய வழக்குரைஞர் தேர்வுக் குழு, மேற்பார்வைக் குழு வழக்குரைஞர்கள் நலக் குழு மற்றும் சட்ட உதவிக் குழுக்கள் வழக்குரைஞர் கழக்கத்திற்குத் தேவையான கருத்துக்களைக் கூறும்.
குழுக்கள்
வழக்குரைஞர் கழகமானது செயற்குழு, சட்டக் கல்விக் குழு, ஒழுங்கு நடவடிக்கைக் குழு, வழக்கறிஞர்கள் நலக் குழு, சட்ட உதவிக் குழு சட்டக் கல்வி இயக்குநரகம் கொண்டுள்ளது.
பணிகள்
வழக்குரைஞர்களுக்கான தொழில் தர்மம், ஒழுக்கம் மற்றும் நடத்தை விதிகளை இக்கழகம் நிர்ணயம் செய்கிறது. மேலும் சட்டக் கல்விக்கான தர நிர்ணயம், சட்டக் கல்லூரிகள் வழங்கும் பட்டங்களை அங்கீகாரம் செய்தல், சட்டப் பல்கலைக்கழகங்களுக்கு அங்கீகாரம் அளித்தல், சட்டக் கல்வி முடித்த மாணவர்களை வழக்குரைஞர் கழகத்தில் உறுப்பினர்களாகச் சேர தகுதிகளை நிர்ணயிப்பது, தவறு இழைக்கும் வழக்குரைஞர் மீது நடவடிக்கை எடுத்தல் போன்ற பணிகளைச் செய்கிறது. .
அனைத்திந்திய வழக்கறிஞர் தேர்வு
சட்டம் பயின்ற பட்டதாரிகள் இந்தியாவில் உள்ள நீதிமன்றங்களில் வாதாட, இக்கழகம் நடத்தும் தேர்வில் வெற்றி பெற வேண்டும்.
வெளி இணைப்புகள்
பகுப்பு:இந்தியாவில் சட்டம் பகுப்பு:இந்திய ஒழுங்குமுறை அமைப்புகள்
சோமலெ
எழுத்துலகில் சோமலெ என்று அறியப்படும் '''சோம. லெட்சுமணன்' (S. M. L. Lakshmanan'', 11 பிப்ரவரி 1921 – 4 நவம்பர் 1986) படைப்பாளராகவும் ஆய்வாளராகவும் சமுதாயச் சிந்தனையாளராகவும் திகழ்ந்து தமிழுக்கும் தமிழ்ச் சமூகத்திற்கும் பல்வேறு பணிகளை ஆற்றியுள்ளார். தன் வாழ்நாளின் பெரும்பகுதியைப் பொதுவாழ்க்கையில் செலவிட்டு இலக்கியப் பணியோடு பல சமுதாய நற்பணிகளையும் செய்துள்ளார். ஏ.கே. செட்டியாரின் எழுத்துக்களால் ஈர்க்கப்பட்டு தனது அறுபத்தைந்து ஆண்டுகால வாழ்வில் பல்துறை நூல்களைப் படைத்து இலக்கிய உலகில் தனக்கான இடத்தினை உருவாக்கியவர்.
வாழ்க்கைக் குறிப்பு
சோமலெ 1921 பிப்ரவரி பதினோராம் நாள் இன்றைய சிவகங்கை மாவட்டம் திருப்பத்தூர் வட்டத்திற்குள் அமைந்திருக்கக்கூடிய நெற்குப்பைப் பேரூராட்சியில் நாட்டுக்கோட்டை நகரத்தார் மரபைச் சேர்ந்த சோமசுந்தரம், நாச்சம்மை ஆகியோருக்கு இரண்டு ஆண் மற்றும் மூன்று பெண் பிள்ளைகளுக்குப் பிறகு ஆறாவது மகனாகப் பிறந்தார். 1941 இல் சென்னை மாநிலக் கல்லூரியில் இளங்கலைப் பட்டமும், 1947 இல் பம்பாயிலுள்ள ஹாரிமன் இதழியல் கல்லூரியில் பத்திரிகைத் துறையில் நிறைசான்றிதழ் பட்டமும் பெற்றார். சோமலெ பதினாறாம் வயதில் நாச்சம்மை என்பவரை மணம்முடித்து இல்வாழ்க்கையைத் தொடங்கினார். திருவத்தாள், மீனாட்சி, மல்லிகா, சீதா மற்றும் சோமசுந்தரம் ஆகிய ஐவர் சோமலெவின் பிள்ளைகள் ஆவர்.
அறிஞர்கள் கூற்று
“சொல்லால் அமுதை வென்றிடுவான் சோம லக்குமணன் வாழ்க!” என்று  கவிமணி சோமலெவின் மொழித்திறனை அமுதோடு ஒப்பிட்டுப் பாராட்டியுள்ளார்.
கவிஞர் ஈரோடு தமிழன்பன் “உரைநடைக் கம்பன் சோமலெ” என்றும்    கவிஞர் சொ.சொ.மீ.சுந்தரம் “நெற்குப்பை பெற்றுத்தந்த நிறைகுடம்” என்றும்    கவிஞர் அ.சொ.சிவப்பிரகாசம் “தூய நூற்சுவடி தந்த தூயவர்” 	என்றும் சோமலெவைப் புகழ்ந்துரைத்துள்ளனர்.
சோமலெவின் பயணச் சிறப்பினை எடுத்துரைக்குமாறு கவிஞர் தாராபாரதி “உலகம் சுற்றிச் சிறப்படைந்த தென்னாட்டு மார்க்கோ போலோ!”   என்று குறிப்பிட்டுள்ளார்.
சிற்றெறும்பும் அறியாத விறுவிறுப்பு!
வானீயும் மாமழையும் பிற்பட்டேங்க!
வளர்தமிழுக் கவரளித்த புலத்தொகுப்பு!”
என்று  ‘தொல்காப்பியச் செம்மல்’ தமிழண்ணல் சோமலெ இயற்றிய பல்துறை சார்ந்த இலக்கியங்களின் அளவில்லாத் தன்மையையும் அவ்விலக்கியப் பணியில் அவரின் ஈடுபாட்டினையும் பற்றிச் சிறப்பித்துக் கூறியுள்ளார்.
'''“அறிவுக் கடல் சோமலெ உழைப்பின் வடிவம். அவரே ஒரு பெரிய நிறுவனம்… இந்நூற்றாண்டில் தமிழுக்குப் புதுமைப் பொலிவு செய்தவர்”''' என்று அறிஞர் வ.சுப. மாணிக்கம் குறிப்பிட்டுள்ளார்.
ஆங்கில நூல்கள் மற்றும் சிறப்பு மலர்கள்
83.	Travel Literature in Tamil (1969)
84.	Folklore of Tamil Nadu (1973)
85.	Palani Arulmigu Thandayuthapani Swamy Temple (1975)
86.	European Impact on Modern Tamil Writing and Literature (1976)
87.	AVM’s Guide to South India (1981)
88.	Coast to Coast Kaleidascope
89.	Chettiars and Hinduism in South East Asia (1972)
90.	Compilation of Tamil Books Published from 1901 to 1953 (for Sahitya Academy)
91.	The Annamalai University, Silver Jubliee Record (1955)
92.	Annamalai University Polytechnic Magazine (1957 - 1958)
93.	Annamalai University (1979)
94.	Annamalai University Golden Jubilee Souvenir (1979)
95.	Neyveli Lignite Project and the Annamalai University (1964)
97.	Indian Bank Golden Jubliee Souvenir (1958)
98.	32 Facts About Annie Besant (1974)
99.	Swedish Mission Hospital Golden Jubilee Souvenir (1959)
100.	Lions International District 304 – South Kodaikanal Convention Souvenir (1961)
101.	Address to The Inter – Polytechnic Athletic Association – (1961)
102.	Proceedings of Fifth International Conference - Seminar on Tamil Studies, Madurai (1981)
தமிழில் மொழிபெயர்த்த நூல்கள் (2)
103.	Meet the U.S.A., Institute of International Education (1965)
104.	Aspects of Political Ideas and Institutions in Ancient India
மறைவு
சோமலெ சென்னை அண்ணாசாலையில் உள்ள அஞ்சல் நிலையத்தில் 1986 ஆம் ஆண்டு நவம்பர் திங்கள் நான்காம் நாளன்று (04.11.1986) தனது உலக வாழ்வை நிறைவு செய்தார்.
சோமலெ பற்றிய நூல்கள்
1.  சோமலெ - மெய்யப்பன் ச. (1988)
2.  இந்திய இலக்கியச் சிற்பிகள் ‘சோமலெ’ - நிர்மலா மோகன் (2001)
தமிழ் அரங்கியல் நூல்களின் பட்டியல் (இலங்கை)
இலங்கை எழுத்தாளர்களினால் எழுதி வெளியிடப்பட்ட தமிழ் அரங்கியல் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
சோமலெ
சோமலெ பற்றிய நூல்கள்
3.  செந்தமிழ்த்தேனீ சோமலெ - முனைவர் இரா. மோகன் (2002)
4.  அப்பா அப்பப்பா… - சோமலெ சோமசுந்தரம் (2020)
5.  உலகம் சுற்றிய தமிழர் சோமலெ - முனைவர் தேவிநாச்சியப்பன் (2021)
நாட்டுடமை
சோமலெயின் நூல்களை நாட்டுடமை ஆக்குவதாக தமிழ்நாடு அரசு 2022 திசம்பரில் அறிவித்தது. அதற்காக தமிழ்நாடு அரசு ரூ 10 இலட்சம் இவரது வாரீசுகளுக்கு வழங்குவதாக தெரிவித்தது.
மேற்கோள்கள்
பகுப்பு:1921 பிறப்புகள் பகுப்பு:1986 இறப்புகள் பகுப்பு:சிவகங்கை மாவட்ட நபர்கள் பகுப்பு:தமிழ் எழுத்தாளர்கள் பகுப்பு:தமிழக எழுத்தாளர்கள் பகுப்பு:பயண எழுத்தாளர்கள் பகுப்பு:நாட்டுடைமை நூல்களின் ஆசிரியர்கள்
ஆந்திரப் பிரதேசம் மற்றும் சென்னை மாநில எல்லைகள் மாற்ற சட்டம்
ஆந்திரப் பிரதேசம் மற்றும் சென்னை மாநில எல்லைகள் மாற்ற சட்டத்திருத்தம் (Andhra Pradesh and Madras Alteration of Boundaries Act), என்பது இந்திய அரசியல் சாசனத்தின், ஆர்டிகல் 3 இல்  இந்திய பாராளுமன்றத்தில் 1959 ஆம் ஆண்டில் இயற்றப்பட்ட ஒரு சட்டமாகும். இது 1960 ஏப்ரல் 1 முதல் அமலுக்கு வந்தது. இந்தச் சட்டத்தின்படி, ஆந்திரப் பிரதேசத்தின் சித்தூர் மாவட்டத்தின் திருத்தணி வட்டம் மற்றும் பள்ளிப்பட்டு துணை வட்டம் ஆகியவை சென்னை மாநிலத்துடன் இணைக்கப்பட்டன. இதற்கு மாற்றாக செங்கல்பட்டு மற்றும் சேலம் மாவட்டப் பகுதிகள் வழங்கப்பட்டன.
சித்தூர் மாவட்டத்தின் மூன்று வெவ்வேறு வட்டங்களில் இருந்த 319 கிராமங்கள் மற்றும் ஒரு சிறிய காட்டுப் பகுதி ஆகியவை ஆந்திராவில் இருந்து சென்னை மாநிலத்துக்கு மாற்றப்பட்டது. இதற்கு ஈடாக தமிழ்நாட்டின் செங்கல்பட்டு மாவட்டத்தில் இருந்த 148 கிராமங்கள் மற்றும் அப்போதைய சேலம் மாவட்டத்தில் இருந்த மூன்று கிராமங்கள் மற்றும் சில காட்டுப் பகுதிகள் ஆந்திராவுக்கு தரப்பட்டன.
ஆந்திராவில் இருந்த சித்தூர் நாடாளுமன்றத் தொகுதி மற்றும் சென்னையில் இருந்த செங்கல்பட்டு மற்றும் திருவள்ளூர் நாடாளுமன்றத் தொகுதிகளின் பிரதேசங்களில் கணிசமான அளவு நடந்த இந்த பரிமாற்றத்தால் எல்லைகள் மாற்றமடைந்தன. ஆந்திர மாநிலத்தில் இருந்த திருத்தணி மற்றும் ராமக்கிருஷ்ணராஜுபேட்டை சட்டமன்றத் தொகுதிகளின் பெரும் பகுதிகள் சென்னை மாநிலத்துக்கு மாற்றப்பட்டு ஈடாக சென்னை மாநிலத்தின் ஒரு வட்டத்திலிருந்து சத்யவேடு, இரண்டு தொகுதிகளில் (ஒரு இரட்டை உறுப்பினர் மற்றும் மற்றொரு ஒற்றை உறுப்பினர் ) இருந்து சிறிய பகுதிகள் ஆந்திராவுக்கு மாற்றப்பட்டன. இதன் விளைவாக, ஆந்திர சட்டமன்றத் தொகுதிகளின் எண்ணிக்கை 301 இல் இருந்து. 300 ஆக குறைந்தது அதேசமயம், சென்னை சட்டமன்றத்தில் 205 இருந்து 206 ஆக ஒரு தொகுதி அதிகரித்தது. சென்னை மாநிலம் திருத்தணி என்ற புதிய சட்டமன்றத் தொகுதியை பெற்றது  மற்றும்  பொன்னேரி, கும்மிடிப்பூண்டி, திருவள்ளூர் சட்டமன்றத் தொகுதிகளின் எல்லைகள் மாற்றியமைக்கப்பட்டன.
மேற்கோள்கள்
பகுப்பு:தமிழ்நாட்டு வரலாறு (1947- தற்போதுவரை) பகுப்பு:ஆந்திரப் பிரதேச வரலாறு பகுப்பு:காஞ்சிபுரம் மாவட்டம்
க. ப. அறவாணன்
'''க. ப. அறவாணன்''' (ஆகத்து 9, 1941 - திசம்பர் 23, 2018) தமிழக எழுத்தாளர், இந்தியா, தமிழ்நாடு, சென்னை அய்யாவு நாயுடு காலனி எனுமிடத்தை வாழ்விடமாகக் கொண்ட இவர் கடலங்குடி (தஞ்சாவூர் மாவட்டம்) ஐப் பிறப்பிடமாகக் கொண்டவர். மனோன்மணியம் சுந்தரனார் பல்கலைக்கழகத்தின் மேனாள் துணைவேந்தரும், இந்தியப் பல்கலைக்கழகத் தமிழாசிரியர் மன்றத்தின் மேனாள் செயலாளரும், மற்றும் பொருளாளரும் இஸ்லாமியத் தமிழிலக்கியக் கழகத்தின் வாழ்நாள் உறுப்பினருமாவார்.
கல்வி
சிதம்பரத்திலுள்ள அண்ணாமலைப் பல்கலைக்கழகம், திருவனந்தபுரம் பல்கலைக்கழகம், சென்னை பல்கலைக்கழகம் ஆகியவற்றில் பயின்றவர். "நன்னூலும் அதன் உரைகளும்" என்னும் ஆய்வுக்கட்டுரைக்காக எம்.லிட். பட்டம் பெற்றவர்.
எழுதிய நூல்கள்
தமிழ்நாட்டின் பல்வேறு பல்கலைக்கழகங்களின் பாடத்திட்டக் குழு உறுப்பினரான இவர் சமூகவியல், மானுடவியல், மொழியியல், இலக்கணம், கல்வியியல், வரலாறு, திறனாய்வு முதலான துறைகளில் 56 நூல்களை வெளியிட்டுள்ளார். அவற்றில் சில வருமாறு;
பதிப்பித்த நூல்கள்
க. ப. அறவாணன் பின்வரும் நூல்களைப் பதிப்பித்திருக்கிறார்:
இதழ் ஆசிரியர்
இவர் ஆசிரியராக இருந்து வெளியிட்ட இதழ்கள்
பதிப்பாசிரியர்
இ.பா.த. மன்றத்தால் ஆண்டுதோறும் வெளியிடப்படும் ஆய்வுக் கோவை நூல்களின் பதிப்பாசிரியர்.
அறவாணர் விருது
இவர் ஆண்டுதோறும் அறவாணர் விருது வழங்கி சான்றோரைப் பாராட்டி வருவது குறிப்பிடத்தக்கதோர் அம்சமாகும்.
மேற்கோள்கள்
பகுப்பு:தமிழக எழுத்தாளர்கள் பகுப்பு:1941 பிறப்புகள் பகுப்பு:2018 இறப்புகள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:மனோன்மணியம் சுந்தரனார் பல்கலைக்கழகத் துணைவேந்தர்கள் பகுப்பு:திருநெல்வேலி மாவட்ட நபர்கள்
பெமினிஸ்ட்: இசுட்டோரிசு பிரம் விமன்சு லிபரேசன்
பெமினிஸ்ட்: இசுட்டோரிசு பிரம் விமன்சு லிபரேசன் (Feminist: Stories from Women's Liberation) ஜெனிபர் லீ எழுதி இயக்கிய ஆவணத் திரைப்படம் ஆகும். இது 2013 ஆம் ஆண்டில் வெளியானது.
சுருக்கம்
முப்பத்தைந்து மாறுபட்ட நேர்காணல்கள், ரேங்க் அண்ட்-ஃபைல் ஆர்வலர்கள் மற்றும் பிரபல பெண்ணியவாதிகளான பெட்டி ஃப்ரீடன், பிரான்சிஸ் எம். பீல், குளோரியா இசுடீனெம், ராபின் மோர்கன், டி-கிரேஸ் அட்கின்சன் மற்றும் பலர், காலத்தின் நினைவுகளையும் பிரச்சினைகளையும், தற்ப்பொதி எதிரொலிக்கும் சவால்கள் ஆகியனவற்றைப் பகிர்ந்து கொள்கிறார்கள். "
தயாரிப்பு
இயக்குனர் ஜெனிபர் லீ வார்னர் பிரதர்ஸ், சோனி மற்றும் இண்டஸ்ட்ரியல் லைட் & மேஜிக் தொழில்நுட்பத் துறைகளில் பணிபுரியும் முன் ஆம்ப்சயர் கல்லூரியில் திரைப்படம் மற்றும் பெண்கள் படிப்பில் தேர்ச்சி பெற்றார்.
லீ தொழில் ரீதியாக வேலை செய்யும் போது ஒன்பது ஆண்டுகள் "பிட் அண்ட் பீஸ்" படத்தில் பணியாற்றினார். இவர் நேர்காணல் மூலம் தேர்ந்தெடுக்கப்பட்ட காப்பக படத்துண்டுகளை, பெட்டி ஃபீரிடன் கடந்த பதிவு வீடியோ நேர்காணல் உட்பட அனைத்தையும் ஒன்றாகச் சேர்த்துள்ளார். கிக்ஸ்டார்ட்டர் பிரச்சாரத்திலிருந்து $ 12,000 ஆதரவைப் பெற்றது ஆனால் லீ 'இந்த ஆவணத் திரைப்படத்தின் 90 சதவீத நிதி என்னால் அளிக்கப்பட்டது' எனக் கூறினார்.
வெளியீடு
லீ தனது திரைப்படத்தை பாகிஸ்தானின் இஸ்லாமாபாத்திற்கு கொண்டு வந்து இஸ்லாமாபாத்தின் சர்வதேச இஸ்லாமிய பல்கலைக்கழகம் உட்பட மூன்று பல்கலைக்கழகங்களில் திரையிட்டார். இது அமெரிக்காவில் திரைப்பட விழாக்கள், மற்றும் 2014 தேசிய பெண்கள் அமைப்பு மாநாடு மற்றும் மூத்த அமெரிக்க பெண்ணியவாதிகளின் 20 வது ஆண்டு மாநாடு உள்ளிட்ட மாநாடுகளிலும் திரையிடப்பட்டுள்ளது. இந்தத் திரைப்படம் விமன் மேக் மூவிஸ் மூலம் விநியோகிக்கப்பட்டது.
வரவேற்பு
2013 லாஸ் ஏஞ்சல்ஸ் மகளிர் சர்வதேச திரைப்பட விழாவில் "பெஸ்ட் ஆஃப் ஃபெஸ்டிவல் டாக்குமெண்டரி" (சிறந்த ஆவணத் திரைப்பட விருது) வழங்கப்பட்டது.
பசடேனா வார இதழின் எல்லென் ஸ்னோர்ட்லேண்ட், "நான் ஒரு மந்திரக்கோலை வைத்திருந்தால், அதைக் கொண்டு உங்களுக்கு உதவ முடியும் என்றால், பள்ளிகளில் கட்டாயமாகப் பார்க்க வேண்டும் என்று நான் விரும்பும் ஒரு ஆவணப்படத்தின் திரையிடலுக்கு இந்த ஆவணப் படத்தினை நான் பரிந்துரைப்பேன்: இது" பெண்ணியம்: பெண்கள் விடுதலையின் கதைகள்" என்று அழைக்கப்படுகிறது எனக் கூறினார்.
தி ஹஃபிங்டன் போஸ்ட்டின் கமலா லோபசு: "எங்களுக்கு முன் இருந்த பல தடைகளை உடைத்த பெண்களை படிப்பது சரியான விஷயம் அல்ல; அவர்கள் கடினமாக வென்ற விடயங்களை எல்லாம் எங்கள் சொந்த ஆபத்தில் புறக்கணிக்கிறோம். அமெரிக்கப் பெண்களுக்கு, நமது கவனக்குறைவு, மறதி எனும் நஞ்சிற்கு லீயின் படம் நோய் எதிர்ப்பு மருந்தாக உள்ளது ". இரண்டாம் அலை பெண்ணியத்தின் வரலாறு "லீ படத்தில் அழகாக அமைக்கப்பட்டுள்ளது" என்று எழுதியுள்ளார்.
அசாந்த த மெல்
அசாந்த டி மெல் (Ashantha de Mel, අශාන්ත ද මෙල්, பிறப்பு: மே 9, 1959 முன்னாள் இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்ட வடிவங்களிலும்  விளையாடியுள்ளார். மேலும் இவர் தேசிய அணிக்கான தேர்வாளராக தற்போது உள்ளார் . அவர் இலங்கைத் துடுப்பாட்ட அணி தேர்வுத் துடுப்பாட்ட தகுதி பெற்ற பிறகு நடைபெற்ற முதல் தேர்வுத் துடுப்பாட்டப் போட்டியில் முதல் பந்தை இவர் வீசினார். 1980 களில் இருந்த சிறந்த மித வேகப்பந்து வீச்சாளர்களில் ஒருவராக இவர் அறியப்படுகிறார்.  இவர் 1980 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 1981 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 1982 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4,382 ஓட்டங்களையும், பட்டியல் அ போட்டிகளில் 2,569 ஓட்டங்களையும் எடுத்தார். மேலும் இவர் 19 வயதிற்கு உட்பட்ட இலங்கை அணி, இலங்கை அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.
நவம்பர் 2018 இல், அவர் இலங்கை துடுப்பாட்ட வாரியத்தில் தேசிய தேர்வுக் குழுவின் தலைவராக நியமிக்கப்பட்டார்.இதற்கு முன்பாக இவர் 2012 ஆம் ஆண்டில் இந்தப் பதவியினை வகித்துள்ளார்.
சர்வதேச போட்டிகள்
இவர் தேர்வுத் துடுப்பாட்ட சராசரி அதிகமாகக் கொண்டுள்ளார்.இந்தியக் கண்டத்திற்கு வெளியே ஒரே ஒரு தேர்வுத் துடுப்பாட்டப் போட்யில் மட்டுமே இவர் கலந்துகொண்டுள்ளார். இதுவே அதற்குக் காரணமாகக் கருதப்படுகிறது. மட்டையட்டத்தில் சிறப்பான ஆட்டத்தினை வெளிப்படுத்தத் தவறியுள்ளார். இவர் மூன்று முறை ஓட்டங்கள் எதுவும் எடுக்காமல் ஆட்டமிழந்துள்ளார்.
கொழும்பின் இசிபதனா கல்லூரியில் கல்வி கற்ற அவர் பின்னர் கொழும்பு ராயல் கல்லூரிக்கு சென்று உயர்கல்வியினை கற்றார்.
1983 ஆம் ஆண்டு இங்கிலாந்தில் நடந்த உலகக் கோப்பையில் ஒரு பந்து வீச்சாளராக சிறப்பான ஆடட்த்திறனை இவர் வெளிப்படுத்தினார்.
பாகிஸ்தான் துடுப்பாட்ட அணிக்கு எதிரான ஹெடிங்லேயில் நடைபெற்ற துடுப்பாட்டப் போட்டியில் இவர்  அவர் 39 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார்.ஆனால் அந்தப் போட்டியில் இலங்கை அணி தோல்வி அடைந்தது. இரண்டு நாட்களுக்குப் பிறகு, அவர்கள் தி கவுண்டி மைதானத்தில் நியூசிலாந்துத் துடுப்பாட்ட அணிக்கு எதிரான போட்டியில் 32 ஓட்டங்களை விட்டுக் கொடுத்து ஐந்து இலக்குகளைக் கைப்பற்றி நியூசிலாந்து அணியினை 181 ஓட்டங்களில் ஆட்டமிழக்கச் செய்வதற்கு உதவினார்.மேலும் அந்தத் தொடரில் மொத்தமாக 17 இலக்குகளைக் கைப்பற்றி அதிக இலக்குகளைக் கைப்பற்றிய பந்துவீச்சாளர்கள் வரிசையில் இரண்டாம் இடம் பிடித்தார். முதல் இடத்தில் இந்தியப் பந்துவீச்சாளர் ரோஜர் பின்னி இருந்தார்.
வெளி இணைப்புகள்
பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1959 பிறப்புகள்
பிசுமத் பாசுபைடு
பிசுமத் பாசுபைடு (Bismuth phosphide) என்பது BiP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிசுமத்தும் பாசுபரசும் சேர்ந்து இச்சேர்மம் உருவாகிறது.
தயாரிப்பு
சோடியம் பாசுபைடும் தொலுயீனிலுள்ள (0 பாகை செல்சியசு) பிசுமத் முக்குளோரைடும் வினையில் ஈடுபட்டு பிசுமத்து பாசுபைடு சேர்மத்தை உருவாக்குகின்றன. :
இயற்பியல் பண்புகள்
பிசுமத் பாசுபைடு காற்றில் எரியும். கார்பனீராக்சைடு சூழலில் சூடாக்கப்படும் போது  படிப்படியாக பாசுபரசு ஆவியாகும் தன்மை காணப்படுகிறது.
வேதியியல் பண்புகள்
நீருடன் சேர்த்து பிசுமத் பாசுபைடை கொதிக்க வைத்தால் பிசுமத் பாசுபைடு ஆக்சிசனேற்றம் அடைகிறது. வலிய அமிலங்கள் அனைத்திலும் பிசுமத் பாசுபைடு கரையும்.
பயன்கள்
உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் பிசுமத் பாசுபைடு ஒரு குறைக்கடத்தியாகப் பயன்படுத்தப்படுகிறது.
மேற்கோள்கள்
பகுப்பு:பிசுமத் சேர்மங்கள் பகுப்பு:பாசுபரசு சேர்மங்கள் பகுப்பு:பாசுபைடுகள் பகுப்பு:குறைக்கடத்திகள்
இசக்கி அம்மன்
இசக்கி அம்மன் என்பவர் நாட்டார் பெண் தெய்வமாவார். இவர் பெரும்பாலான இந்து சமயக் கோயில்களில் கையில் குழந்தையுடன் காட்சிதருகிறார். இந்த தெய்வத்தை பழையனூர் நீலியின் வடிவம் என்ற கருத்து உள்ளது. குழந்தைப் பேறில்லாத பெண்கள் இவரை வழிபட்டால் குழந்தை பிறக்கும் என்பதும், மாதவிடாய்ப் பிரட்சனையுள்ளவர்கள் இவரை வழிபட்டால் அப்பிரட்சனை தீரும் என்பதும் நம்பிக்கையாகும். இந்து சமய பெண் தெய்வக் கோயில்களில் பிரதானமாக இவருடைய சன்னதி அமைந்துள்ளது. தென் தமிழகத்தில் இசக்கியம்மன் வழிபாடு அதிகம் இருந்தது, இருப்பினும் தற்போது தமிழகம் முழுவதும் இசக்கியம்மன் வழிபாடு காணப்படுகிறது.
சொல்லிலக்கணம்
இசக்கியம்மன் - இசக்கி + அம்மன். இசக்கி என்ற சொல்லானது இயக்கி என்ற சொல்லின் மருவிய வடிவமாகும். இயக்கி என்ற பொதுமைப் பெயரை உடைய பலருள் இவரும் ஒருவர். இவரைப்போல எண்ணற்ற இயக்கிகள் உள்ளதாக நம்பப்படுகிறது. இவ்வாறான இயக்கிகளில் சிலர் மட்டுமே வழிபடப்படுகிறார்கள். பொதுவாக குழந்தையை கையில் வைத்துக் கொண்டிருக்க கூடிய வடிவம் மற்றும் கைகளில் குழந்தை இல்லாத வடிவம் என இரு வடிவங்களில் வழிபடப்படுகிறார். அவர்களில் இயக்கியம்மன் மட்டுமே வழிபடப்படுகிறார். இயக்குபவள் என்ற அர்த்ததில் எண்ணற்ற பெண் எட்சிகளை அழைக்கின்றனர். சமண சமயத்தில் தீர்த்தங்கரர்கள் பலரின் காவல் தெய்வங்களாக இந்த இயக்கிகளில் சிலர் இருந்துள்ளார்கள்.
வடிவம்
இயக்கியம்மன் சிவப்பு சீலை அணிந்தும், இடது கையில் குழந்தையை தூக்கி இடுப்பில் வைத்தவாறும், வலது கையை ஓங்கியபடி சூலத்தையோ, கத்தியை ஏந்தியவாறும் உள்ளார். சில இடங்களில் சிவப்பு சீலையின்றி வெறும் கச்சையுடன் இருக்கும் சிலைகளும், கையில் குழந்தையின்றி இருக்கும் சிலைகளும் உள்ளன.
இசக்கியம்மன் வழிபாடு
இசக்கியம்மனை அவர் இருக்கும் இருப்பிடத்தின் பெயரோடு அழைக்கின்றனர். சமண சமயத்தவர்களின் இசக்கிகள் வழிபாட்டிலிருந்து இந்த இசக்கயம்மன் வழிபாடு வந்திருக்கலாம் என கருதப்படுகிறது. இசக்கியம்மன் பள்ளர்,கோனார், நாடார், வேளாளர், பிள்ளைமார் ஆகிய சாதிச் சமூகங்களில் குலத் தெய்வமாக உள்ளார்.
Translation results
சாலை இசக்கிஅம்மன், திருநெல்வேலி நகரம் - குறுக்குத்துறை சாலை
ஆதாரங்கள்
http://isakkiammankovilsaral.zohosites.com/
வெளி இணைப்புகள்
பகுப்பு:தமிழர் நாட்டுப்புறத் தெய்வங்கள்
அனா சாகர் ஏரி
அனா சாகர் ஏரி (Ana Sagar Lake) இந்தியாவின் இராசத்தான் மாநிலத்திலுள்ள அச்மீர் நகரில் அமைந்துள்ள ஒரு செயற்கை ஏரியாகும். செயற்கை ஏரியான அனா சாகர் ஏரி 12 ஆம் நூற்றாண்டின் பிற்பகுதியில் வட இந்தியாவில் இருந்த இராச்சியம் ஒன்றை ஆண்ட பிருத்திவிராச் சௌகான் என்பவரின் தாத்தாவான அர்னாராசா என்றழைக்கப்பட்ட  அனாச்சி சௌகான் என்பவரால் கி.மு 1135 - 1150 ஆண்டில் கட்டப்பட்டு அவருடைய பெயர் சூட்டப்பட்டது. நீர்ப்பிடிப்பு பகுதியானது உள்ளூர் மக்களின் உதவியுடன் கட்டப்பட்டது. அனா சாகர் ஏரி 13 கிலோமீட்டர் பரப்பளவுக்கு விரிந்துள்ளது. ஏரியைச் சுற்றியுள்ள கூடாரங்களை 1637 ஆம் ஆண்டில் சாச்சகான் கட்டினார். தவுலத் பாக் தோட்டம் ஜஹாகாங்கீரால் ஏற்படுத்தப்பட்டது. ஏரிக்கு அருகிலிருந்த ஒரு மலையில் பிரித்தானியர்கள் தங்குவதற்குப் பயன்படும் ஒரு சுற்றுலா மாளிகையும் அமைக்கப்பட்டிருந்தது. ஏரிக்கு நடுவில் படகு மூலம் சென்றடையக்கூடிய ஒரு தீவும் இருக்கிறது. தவுலத் பாக் தோட்டத்திற்குக் கிழக்குப் பகுதியிலிருந்து படகுகளை வாடகைக்கு எடுக்கலாம். ஏரியின் அழகிய காட்சியைப் பிடிக்க சவுப்பட்டி மற்றும் யெட்டி நடைபாதைகள் மற்றும் கூடாரங்களை அடுத்து உள்ளன. அஜ்மீரில் உள்ள மிகப்பெரிய ஏரியான இது 5 சதுரகிலோமீட்டர் அளவுக்கு பெரிய நீர்ப்பிடிப்பு பகுதியைக் கொண்டுள்ளது. ஏரியின் அதிகபட்ச ஆழம் 4.4 மீட்டர்கள் ஆகும். 4,750,000 கனமீட்டர் அளவுக்கு நீர் கொள்ளளவு கொண்டதாக அனா சாகர் ஏரி உள்ளது. ஏரிப்படுகைகளில் உள்ள நீர்பிடிப்புப் பகுதிகளில் புதிய கட்டுமானங்கள் செய்யப்படுவதற்கு இராசத்தான் உயர் நீதிமன்றம் தடை விதித்துள்ளது.
சான்றுகள்
பகுப்பு:இராசத்தான் ஏரிகள் பகுப்பு:இந்திய செயற்கை ஏரிகள் பகுப்பு:ராஜஸ்தான் புவியியல் தொடர்பான குறுங்கட்டுரைகள்
தொடர்வண்டி
thumb|250px|தொடர்வண்டி thumb|250px|right|பழங்காலத்தில் [[குதிரைகள் இழுத்துச் செல்லும் தண்டவாளத்தில் ஓடும் வண்டி]]
தொடர்வண்டி அல்லது தொடரி இலங்கை வழக்கு புகையிரதம் அல்லது தொடருந்துஆங்கிலம்: Train) என்பது பயணிகள் மற்றும் சரக்குகளை ஓரிடத்திலிருந்து மற்றொரு இடத்திற்குக் கொண்டு செல்ல உதவும் ஒரு போக்குவரத்து வாகனம் ஆகும். இவ்வகை வாகனங்கள் தண்டவாளங்கள் எனப்படும். இரயில் பாதைகளில், தொடர்ச்சியாக இணைக்கப்பட்டுள்ள பெட்டிகள் அல்லது கூண்டுகளை இழுத்துச் செல்லல் என்ற அடிப்படையில் இயங்குகின்றன. பெட்டிகள் அல்லது கூண்டுகள் சுயமாக நகர்வதற்கான ஆற்றல் தனியாக இணைக்கப்பட்டுள்ள ஒரு இயந்திரம் மூலம் அவற்றுக்கு வழங்கப்படுகிறது. வரலாற்றில் நீராவி உந்துவிசை ஆதிக்கம் செலுத்தியிருந்தாலும், தற்போது டீசல் மற்றும் மின்னியந்திரங்கள் பொதுவாக இழுவை இயந்திரங்களாகப் பயன்படுகின்றன. மின்னியந்திரங்களுக்கான மின்சக்தி மேல்நிலை கம்பிகள் அல்லது கூடுதல் இரயில் இயந்திரங்கள் மூலம் வழங்கப்படுகின்றன. குதிரைகள், நீருந்து கயிறு, இழுவைக்கம்பி, ஈர்ப்புவிசை, காற்றழுத்தம், மின்கலன்கள், மற்றும் வாயுச்சுழலிகள் போன்றவையும் இரயில் பெட்டிகல்ளை இழுப்பதற்கு ஆதாரமான சக்தி மூலங்களாகப் பயன்படுத்தப்படுகின்றன.
இரயில் பாதைகள் வழக்கமாக இரண்டு இணையான தண்டவாளங்களைக் கொண்டு அமைக்கப்படுகின்றன. சில நேரங்களில் மின்சாரம் கடத்துவதற்கென்றும், ஒற்றைத் தண்டூர்திகளுக்காகவும், காந்தமிதவுந்துகளுக்காகவும் தனியாக தண்டவாளங்கள் இணைக்கப்படுவதுண்டு. இழுத்தல் என்ற பொருள் கொண்ட trahiner என்ற பிரெஞ்சு மொழிச் சொல்லில் இருந்து டிரைன் என்ற சொல் உருவானதாகக் கருதப்படுகிறது. இலத்தீன் மொழியில் இழுத்தலுக்கு trahere என்ற சொல் பயன்படுத்தப்படுகிறது.
குறிப்பிட்ட நோக்கங்களுக்காக பல்வேறு வகையான இரயில்கள் வடிவமைக்கப்பட்டு இயக்கப்படுகின்றன. பொதுவாக இரயில்களில் ஒன்றுடன் ஒன்றாக பலபெட்டிகள் இணைக்கப்பட்டிருக்கும். அவை சுயமாக இயங்கக்கூடியவையாக அல்லது இழுவிசையால் நகரக்கூடியவையாக உருவாக்கப்படுகின்றன. தொடக்கக் கால இரயில்கள் கயிற்றால் கட்டி குதிரைகளால் இழுக்கப்பட்டன. 19 ஆம் நூற்றாண்டின் தொடக்கத்தில் நீராவி இயந்திரங்கள் மூலம் இரயில்கள் இழுக்கப்பட்டன. 1910 களில் நீராவி இயந்திரங்களுக்குப் பதிலாக டீசல் இயந்திரங்கள் பயன்பாட்டுக்கு வந்தன. இவ்வகை இயந்திரங்கள் சிக்கனமானதாகவும், குறைவான ஆள்பலத் தேவையும் உள்ளவகையாக இருந்தன.
thumb|right|250px|மிகுவிரைவு தொடர்வண்டி [[பாரிஸ்|பாரிசில் இருந்து புறப்படும் காட்சி]]
பயணிகள் இரயில் என்பது பயணிகள் பயணம் செய்யும் இருப்புப் பாதை வாகனங்களை உள்ளடக்கியது ஆகும். மிக நீண்ட மற்றும் வேகமாக இயங்கும் இரயில்கள் இவ்வலை இரயில்களில் இருக்கும். ஒரு குறிப்பிடத்தக்க வேகத்துடன் நகரும் இரயில்கள் மற்றும் அதிகரித்து வரும் நீண்ட தூர இரயில் வகைகள் அதிவேக இரயில்கள் எனப்படுகின்றன, இவற்றின் வேகம் 500 கிமீ / மணி ஆகும். இச்செயல்பாட்டை அடைவதற்கு, புதுமையான காந்தத்தால் மிதக்கும் தொழில்நுட்பம் மூலம் பல ஆண்டுகளாக ஆராய்ச்சி செய்யப்பட்டுள்ளது. ஐக்கிய இராச்சியம் போன்ற பெரும்பாலான நாடுகளில், ஒரு டிராம்வே மற்றும் இரயில் இடையே உள்ள வேறுபாடு துல்லியமாக வரையறுக்கப்பட்டுள்ளது. ஒளி ரயில் என்பது சில நேரங்களில் நவீன டிராம் அமைப்பிற்காகப் பயன்படுத்தப்படுகிறது.
தொடர்வண்டிகளின் வகைகள்
நீராவித்தொடர்வண்டி, நிலக்கரித்தொடர்வண்டி, அகலப்பாதை தொடர்வண்டி, மீட்டர் பாதை தொடர்வண்டி, எலக்ட்ரிக் தொடர்வண்டி, பறக்கும் தொடர்வண்டி, மெட்ரோ தொடர்வண்டி, அதிவேக தொடர்வண்டி என பல வகைகள் உள்ளன.
தொடர்வண்டி பயணம் செய்யும் இடத்தை பொறுத்தும் சில வகைகளாக பிரிக்கப்படுகிறது. அவை, புறநகர் தொடர்வண்டி, நகரத்தொடர்வண்டி.
தொடர்வண்டியின் வேகத்தை பொருத்தும் வகைகள் மாறுபடுகின்றன. எடுத்துக்காட்டு விரைவுத்தொடர்வண்டி, பயணிகள் தொடர்வண்டி.
பயன்பாட்டிற்கு ஏற்ப பலவகையான புகைவண்டிகள் புழக்கத்தில் உள்ளன.
பயணியர் தொடர் வண்டிகள் பொது மக்கள் பயன்பாட்டிற்காகவும் சரக்குத் தொடர்வண்டிகள் நிலக்கரி, பெட்ரோல், உணவுப் பொருட்கள் உள்ளிட்ட பலவகையான பொருட்களை எடுத்துச் செல்லவும் பயன்படிகின்றன. இன்னும் சில இடங்களில் பயணிகள், சரக்கு இரண்டும் ஒரே தொடர் வண்டியில் கொண்டு செல்லப்படுகின்றன. தண்டவாளங்களை மராமத்து செய்வதற்காக சிறப்பு இரயில்களும் பயன்பாட்டில் உள்ளன.
ஐக்கிய இராச்சியத்தில், இரண்டு இயந்திரங்களால் இழுக்கப்படும் இரயில்கள் "இரட்டை தலை" வண்டிகள் என்று அழைக்கப்படுகின்றன. கனடாவிலும் அமெரிக்காவிலும் இதேபோல மூன்று அல்லது அதற்கு மேற்பட்ட இயந்திரங்களால் இழுக்கப்படும் இரயில்கள் பொதுவாகவே காணப்படுவதுண்டு. தொடர்வண்டியின் இரண்டு முடிவிலும் இயந்திரங்கள் இணைக்கப்பட்ட வகையும் பயன்படுத்தப்படுகிறது. இயந்திரத்தை திசை திருப்பி மாற்றும் வசதியில்லா இடங்களில் இவ்வகை வண்டிகள் பயன்படுகின்றன. அமெரிக்கா போன்ற நாடுகளில் தொடர்வண்டில் மையப்பகுதியிலும் இவ்வகை இயந்திரங்கள் இணைக்கப்படுகின்றன.
உந்து ஆற்றல்
தொடர்வண்டி பயன்பாட்டிற்கு வந்த தொடக்க காலத்தில் குதிரைகளைக் கொண்டோ அல்லது புவியீர்ப்பு விசையினாலோ நகர்த்திச் செல்லப்பட்டன. பின்னர் பத்தொன்பதாம் நூற்றாண்டின் தொடக்கத்தில் நீராவிப் பொறி பயன்படுத்தப்பட்டது. 1920களில் இருந்து நீராவி வண்டிகளின் பயன்பாடு டீசல் அல்லது மின் ஆற்றலைப் பயன்படுத்தும் வண்டிகளின் அறிமுகத்தால் குறைந்து வந்தது. தற்காலத்தில் ஏறத்தாழ அனைத்து நாடுகளிலும் நீராவி வண்டிகள் வழக்கொழிக்கப்பட்டாலும் சில நாடுகளில் குறிப்பாக சீனாவில் பயன்பாட்டில் உள்ளது. எனினும் இவையும் சிறிது சிறிதாக நிறுத்தப்பட்டு வருகின்றன. மேலும் பல நாடுகளில் வரலாற்றுச் சின்னமாக இவை பயன்படுத்தப்பட்டு வருகின்றன. இந்தியாவில் நீலகிரி மலை இரயில், டார்ஜிலிங் மலை இரயில் போன்றவை இவ்வகையைச் சேர்ந்தவை.
பயணியர் தொடர்வண்டி
thumb|right|250px|டிஜிவி (TGV) மிகுவிரைவு தொடர்வண்டி [[பாரிஸ்|பாரிசில் இருந்து புறப்படும் காட்சி]]
பயணியர் தொடர்வண்டி என்பது பயணியர் பெட்டிகளைக் கொண்டிருக்கும். இவை பயணிகளை ஒரு இரயில் நிலையத்தில் இருந்து மற்றோர் நிலையத்திற்கு கொண்டு சேர்க்கின்றன. நிலையங்களுக்கு இடையேயான தொலைவு ஒரு கிலோமீட்டருக்கும் குறைவான தொலைவில் இருந்து சில ஆயிரம் கிலோமீட்டர்கள் வரை இருக்கலாம். பயணநேரமும் நிமிடக்கணக்கில் இருந்து நாட்கணக்கு வரை மாறுபடும். இவற்றுள் பலவகைகள் உள்ளன.
ஒற்றைத் தண்டூர்தி
thumb|250px|right|[[கோலாலம்பூர்|கோலாலம்பூரில் மோனோரயில்]]
வழக்கமாக இரட்டைத் தண்டவாளங்களில் இயங்குவதற்குப் பதிலாக ஒரே தண்டவாளத்தைப் பயன்படுத்தும் இருப்புவழி போக்குவரத்து வகை அமைப்பாகும். 1897இல் ஒற்றைத் தண்டில் தொங்கியவாறு உயரத்தில் சென்ற அமைப்பொன்றை நிறுவிய செருமானியப் பொறியாளர் இதனை மோனோரெயில் என அழைத்தார். இத்தகையப் போக்குவரத்து பெரும்பாலும் தொடர்வண்டி எனவே அழைக்கப்படுகிறது.
பொதுவழக்கில் உயரத்தில் அமைக்கப்படும் எந்தவொரு பயணியர் போக்குவரத்து அமைப்பும் ஒற்றைத் தண்டூர்தி என அழைக்கப்பட்டாலும் முறையான வரையறைப்படி இது ஒரு தண்டவாளத்தில் இயங்கும் அமைப்புக்களை மட்டுமே குறிக்கிறது.
சரக்குத் தொடர்வண்டி
thumb|250px|[[கொங்கண் இருப்புப்பாதை|கொங்கண் இரயில்வேயில் இரயில் மீது சரக்குந்துகள்]]
சில நாடுகளில் சரக்குள்ள சரக்குந்துகளே நேரடியாக தொடர்வண்டியின் மீது வைக்கப்பட்டு கொண்டு செல்லப்படுகின்றன. இதனால் சரக்குகளை ஏற்றி இறக்கும் நேரம் மிச்சப்படுத்தப்படுகிறது. இந்தியாவிலும் கொங்கண் இரயில்வேயில் இத்தகைய நடைமுறை உள்ளது.
இலங்கையில் தொடர்வண்டி
இலங்கைக்கு ஆங்கிலேயரால் தொடர்வண்டி கொண்டுவரப்பட்டது. இது முதலில் பொருட்களை ஏற்றி செல்லவே பயன்பட்டது. பின்னர் இலங்கை சுதந்திரம் அடைந்த பிறகு இலங்கை அரசாங்கத்தால் மனிதர்களையும் ஏற்றும் வகையில் செய்யப்பட்டது.
இந்தியாவில் தொடர்வண்டி
இந்தியாவில் ஆங்கிலேயர்களால் தொடர்வண்டி அறிமுகப்படுத்தப்பட்டது. பின் தொடர்வண்டி சேவை இந்தியாவில் பெரும் அளவில் மக்களால் பயன்படுத்தப்பட்டது. தொடர்வண்டி சேவை இந்தியாவில் உள்ள அனைத்து மாநிலங்களையும், மாவட்டங்களையும், கிராமங்களையும் இணைக்கிறது.
இந்தியாவில் ஐந்து ஆண்டு திட்டங்களின் மூலமாக மீட்டர் பாதைகள் அனைத்தும் அகல ரயில் பாதையாக மாற்றப்பட்டு உள்ளது. மேலும் சென்னை உட்பட பெருநகரங்களில் பறக்கும் தொடர்வண்டி, மெட்ரோ தொடர்வண்டி ஆகிய சேவைகள் செய்யப்படுகின்றன.
இந்தியாவில் பெயரிடப்பட்ட சில தொடர் வண்டிகளும் பயணிகள் போக்குவரத்திற்குப் பயன்படுத்தப்படுகின்றன. அதிவிரைவு வண்டிகளின் வேகம் தடைபடாமல் தொடர்ந்து பயணிக்க வேண்டி இடைவண்டிகள் நிறுத்தப்பட்டு இத்தகைய விரைவு வண்டிகள் தொடர்ந்து செல்ல அனுமதிக்கப்படுகின்றன.
இந்தியாவின் ரயில்வே மண்டலம் நிர்வாக நலன்கருதி 16 மண்டலங்களாகப் பிரிக்கப்பட்டுள்ளது.
புற இணைப்புகள்
பகுப்பு:இரும்புவழிப் போக்குவரத்து பகுப்பு:தொடருந்துகள்
இராசத்தான் திரைப்பட விழா
இராசத்தான் திரைப்பட விழா (Rajasthan Film Festival) என்பது திரைப்பட விருது விழா ஆகும். இதில் ராஜஸ்தானியத் திரைப்படத்துறை மற்றும் பிற பிராந்திய திரைப்படங்களில் பணியாற்றும் கலைஞர்களின் கலை மற்றும் தொழில்நுட்ப சிறப்பம்சங்களை கௌரவிக்கும் வகையில் ஆண்டுதோறும் வழங்கப்படும் விருதுகள் தொடர்பான விழாவாகும்.
பின்னணி
இராசத்தான் திரைப்பட விருது வழங்கும் விழா 2013-ல் தொடங்கியது. இராசத்தான் திரைப்பட விழாவின் 10வது பதிப்பு 22 செப்டம்பர் 2022 முதல் 24 செப்டம்பர் 2022 வரை ஜெய்ப்பூரில் உள்ள மான் பிளேஸில் நடைபெற்றது. திரைப்பட விமர்சகர் கோமல் நஹ்தாவுடன் மாலை நிகழ்ச்சியை துஷார் கபூர் மற்றும் மகிமா சவுத்ரி ஆகியோர் தொகுத்து வழங்கினர். இவ்விழாவின் கருப்பொருள் வேற்றுமையில் ஒற்றுமை மற்றும் 24 விருதுகள் 2 பிரிவுகளின் வழங்கப்பட்டது. 1) ராஜஸ்தானில் தயாரிக்கப்பட்ட படங்களுக்கு, 2) இந்தியாவின் பிற பகுதிகளில் (ராஜஸ்தான் தவிர) தயாரிக்கப்பட்ட படங்களுக்கு. தொழில்துறைக்காக அர்ப்பணிக்கப்பட்ட ஆளுமைகளை கௌரவிக்கும் வகையில், விழாவில் வாழ்நாள் சாதனையாளர் விருதும் வழங்கப்படுகிறது.
விருது வழங்கும் விழாவின் 7வது நிகழ்வு 3 நாட்களுக்கு (செப்டம்பர் 26 முதல் செப்டம்பர் 28, 2019 வரை) ஜெய்ப்பூரில் உள்ள மான் பேலஸில் ஏற்பாடு செய்யப்பட்டது. ஷ்ரேயாஸ் தல்படே விருது இரவின் தொகுப்பாளராக இருந்தார். விழாவில் சக்தி கபூர், சதீஷ் கௌசிக், ராஜேஷ் பூரி, கோமல் நஹ்தா, அனிருத் டேவ், நேஹா ஸ்ரீ, அனிருத் சிங் உள்ளிட்ட முக்கிய பிரபலங்கள். அரசு விதித்த கோவிட்-19 பெருந்தொற்று கட்டுப்பாடுகள் காரணமாக விருது வழங்கும் விழாவின் எட்டாவது மற்றும் ஒன்பதாவது விழாக்கள் செய்யப்பட்டது.
2018ஆம் ஆண்டு விருது விழா 5 நாட்களுக்கு (25 முதல் 29 செப்டம்பர் 2018 வரை ) ஜெய்ப்பூரில் உள்ள மான் பேலஸில், நடைபெற்றது. வத்சல் சேத் விருது நிகழ்வின் தொகுப்பாளராக இருந்தார் பிரபலங்கள் ஜீதேந்திர கபூர், மித்தூன் ஷர்மா, நீலு வகேலா, கஜேந்திர சவுகான், அனிருத் டேவ் மற்றும் சாரா கான் ஆகியோர் கலந்து கொண்டனர். 2017 ஆம் ஆண்டில், டீப் ஸ்மிருதி கலையரங்கில் 14 முதல் 16 செப்டம்பர் 2017 வரை விழா நடைபெற்றது.
வரலாறு
முதல் விருதுகள் வழங்கும் விழா 2013-ல் இந்தியாவின் இராசத்தானில் நடைபெற்றது.
இரசத்தான் திரைப்பட விழாவை நிறுவியவர் சஞ்சனா சர்மா. இதன் 6வது விழா (2018), 5 நாட்களுக்கு ஏற்பாடு செய்யப்பட்டது. செப்டம்பர் 25-27 தேதிகளில் நடைபெற்ற நாடகப் போட்டியுடன் நிகழ்ச்சி தொடங்கியது. செப்டம்பர் 28 அன்று, கல்லூரிகளுக்கு இடையேயான நடனப் போட்டி நடைபெற்றது. இதில் ராஜஸ்தானி திரைப்படத் துறையைச் சேர்ந்த பலரும் ராஜஸ்தான் சினிமாவைப் பற்றிய தங்கள் எண்ணங்களைப் பகிர்ந்து கொண்டனர். நிகழ்வின் கடைசி நாளில் (செப்டம்பர் 29), பல்வேறு விருதுகள் வழங்கப்பட்டன.
விருது விழாக்கள்
2013ஆம் ஆண்டு முதல் அனைத்து ராஜஸ்தான் திரைப்பட விழா விருது விழாக்களின் பட்டியல் கீழே கொடுக்கப்பட்டுள்ளது.
மேற்கோள்கள்
பகுப்பு:இராஜஸ்தான் பண்பாடு பகுப்பு:இந்தியாவில் திரைப்பட விழாக்கள்
இரத்தச் சர்க்கரை
இரத்தக் குளுக்கோசுச் செறிவு அல்லது இரத்தச் சர்க்கரை அளவு என்பது மனிதர்களில் அல்லது விலங்குகளில் இரத்தத்தில் கலந்திருக்கும் குளுக்கோசின் அளவைக் குறிப்பதுவாகும். மனித உடலானது இதனைப் பொதுவாக 3.6 - 5.8 மில்லி மோல்/ லீட்டர் அளவில் பேணுகிறது.
குளுக்கோசு ஆனது உயிரணுக்களுக்குப் பிரதானமான சக்தி வழங்கியாகத் தென்படுகிறது, இது குடலில் இருந்து அகத்துறிஞ்சப்பட்டு, கல்லீரலில் இருந்து உயிரணுக்களுக்கு குருதியருவி மூலம் எடுத்துச் செல்லப்படுகிறது. உயிரணுக்களுக்குள் உட்செல்லுவதற்கு இன்சுலின் எனும் கணையத்தில் சுரக்கப்படும் இயக்குநீர் துணைபோகின்றது.
சராசரி இரத்தச் சர்க்கரை அளவு நான்கு மில்லி மோல்/ லீட்டர் (72 மில்லிகிராம்/ டெசிலீட்டர்) ஆகும், ஆனால் இதன் அளவு வெவ்வேறு சந்தர்ப்பங்களைப் பொறுத்து வேறுபடும், உதாரணமாக, காலையில் சாப்பாட்டின் முன்னர் குளுக்கோசு அளவு குறைவாகவும், சாப்பாட்டின் பின்னர் உயர்ந்தும் காணப்படும்.
சாதாரண அளவு இடைவெளிகளில் இருந்து குளுக்கோசின் அளவு மாறுபடுதல் உடல்நல வேறுபாட்டைக் குறிக்கின்றது. குளுக்கோசின் அளவு உயர்வடைதல் இரத்தச் சர்க்கரை மிகைப்பு என்றும் குறைவடைதல் இரத்தச் சர்க்கரைக் குறைவு என்றும் அழைக்கப்படுகிறது. நீரிழிவு நோய் நிரந்தரமான இரத்தச் சர்க்கரை மிகைப்பைக் கொண்டிருக்கிறது, நீரிழிவைப் போல ஏனைய சிலநோய்களும் இரத்தத்தில் சர்க்கரையின் அளவைக் கட்டுப்படுத்த முடியாமையைக் கொண்டிருக்கிறது. தற்காலிகமான இரத்தச் சர்க்கரை மிகைப்பானது மன அழுத்தம், காயங்கள், அறுவைச்சிகிச்சை, மாரடைப்பு, தொற்றுநோய்கள் போன்றவற்றால் ஏற்படலாம். மதுபானம் அருந்தலில் முதலில் சர்க்கரை அளவை மிகைப்பட்டு பின்னர் குறைத்துவிடும். சில குறிப்பிட்ட மருந்துகள் சர்க்கரையின் அளவைக் கூட்டலாம் அல்லது குறைக்கலாம்.
மேற்கோள்கள்
பகுப்பு:குருதி பகுப்பு:குருதி நோய்கள்
தடர மொழி
தடர மொழி என்பது அல்தைக்கு மொழிகளின் கீழ் வரும் துருக்கிய மொழிக்குடும்பத்தை சேர்ந்த ஒரு மொழியாகும். இம்மொழி தடரர்களால் பேசப்படுகிறது. இம்மொழி உருசியாவில் பேசப்படுகிறது. இம்மொழி ஏறத்தாழ ஆறரை மில்லியன் மக்களால் பேசப்படுகிறது. இம்மொழி சிரிலிக்கு, அரபு மற்றும் இலத்தீன் எழுத்துக்களைக்கொண்டே எழுதப்படுகிறது.
மேற்கோள்கள்
பகுப்பு:துருக்கிய மொழிகள்
சுருமி நிலையம்
சுருமி நிலையம் (Tsurumi Station, சப்பானியம்: 鶴見駅) யோக்கோகாமா நகரத்தின் சுருமி வார்டில் உள்ள, ஒரு இரயில் நிலையம் ஆகும், இது கிழக்கு சப்பான் இரயில் நிறுவனத்தால் (JR கிழக்கு) இயக்கப்பட்டு வருகிறது.
கோடுகள்
சுருமி நிலையம் என்பது கெய்ஹின்-தஹோகு கோடு மற்றும் சுருமி கோடு (இது ஒரு முனையம்) ஆகியவற்றுக்கு இடையேயான ஒரு பரிமாற்றமாகும், இது 52.0 ஆகும்  அமியா நிலையத்தில் உள்ள கெய்ஹின்-தஹோகு கோட்டின் வடக்கு முனையிலிருந்து கி.மீ.
நிலைய தளவமைப்பு
வலது|thumb| சுருமி நிலைய தளங்களில் 205 வரிசை தொடர் வண்டிகள் சுருமி நிலையம் ஒரு உயரமான நிலையமாகும், இது கெய்ஹின்-டோஹோகு கோட்டிற்கு ஒரு தீவு தளம், மற்றும் சுருமி கோட்டிற்கு இரண்டு எதிர் பக்க தளங்கள்.
கெய்ஹின்-டோஹோகு லைன் பிளாட்பாரத்தின் வடக்குப் பகுதியிலிருந்து, இரு திசைகளிலும் டோக்காய்டோ லைன் பயணிகள் ரயில் பாதைகள், டோக்காய்டோ லைன் டோக்கியோவில் செல்லும் சரக்கு ரயில் தடங்கள், ஒரே இரவில் ரயில்கள் நிறுத்த மூன்று தடங்கள், மற்றும் டோக்காய்டோ லைன் டோக்கியோவிலிருந்து வரும் திசையில் சரக்கு ரயில் தடங்கள். இவை எதுவுமே தளங்களைக் கொண்டிருக்கவில்லை.
கெய்ஹின்-டோஹோகு கோட்டிற்கும் சுருமி கோட்டிற்கும் இடையில் ஒரு டிக்கெட் வாயில் உள்ளது, இது சுருமி கோடு தனி Tsurumi Rinkō Tetsudō Kabushiki Gaisha  ஆல் இயக்கப்படும் போது எஞ்சியிருக்கிறது.
மிடோரி நோ மடோகுச்சி ஊழியர்கள் டிக்கெட் அலுவலகம் மற்றும் தானியங்கி டிக்கெட் வாயில்கள் உள்ளன. கெய்ஹின்-டோஹோகு லைன் இயங்குதளங்கள் எஸ்கலேட்டர்கள் மற்றும் லிஃப்ட் மூலம் இசைக்குழுவுடன் இணைக்கப்பட்டுள்ளன.
அருகிலுள்ள நிலையங்கள்
thumb|முன்னாள் நிலைய கட்டிடம், நவம்பர் 2005 சுருமி நிலையம் நவம்பர் 15, 1872 இல் ஜப்பானிய அரசு ரயில்வேயில் ( ஜப்பானிய தேசிய ரயில்வேயின் முன்னோடி) டெய்கைட் மெயின் லைனில் ஒரு நிலையமாக திறக்கப்பட்டது, ஆரம்பத்தில் பயணிகளின் நடவடிக்கைகளுக்கு மட்டுமே. சரக்கு சேவைகள் ஏப்ரல் 1, 1898 இல் தொடங்கியது. கெய்ஹின் லைன் டிசம்பர் 20, 1914 முதல் சுரூமிக்கு நடவடிக்கைகளைத் தொடங்கியது. டிசம்பர் 23, 1934 இல், சுரூமி ரின்கே ரயில்வே (இன்றைய சுரூமி லைன்) சுரூமி நிலையத்துடன் இணைக்கப்பட்டது. நவம்பர் 9, 1963 இல் சுரூமி விபத்து நடந்த ஒரு பெரிய ரயில் விபத்து நடந்த இடம் இந்த நிலையம். போருக்குப் பிந்தைய ஐந்து பெரிய ஜே.என்.ஆர் விபத்துகளில் இதுவும் ஒன்றாகும். ஏப்ரல் 1, 1987 இல் ஜே.என்.ஆரை தனியார்மயமாக்கிய பின்னர், இந்த நிலையம் ஜே.ஆர் ஈஸ்டால் இயக்கப்படுகிறது.
பயணிகள் புள்ளிவிவரங்கள்
2013 ஆம் நிதியாண்டில், இந்த நிலையம் தினசரி சராசரியாக 78,272 பயணிகளால் பயன்படுத்தப்பட்டது (போர்டிங் பயணிகள் மட்டும்), இது ஜே.ஆர் ஈஸ்டால் இயக்கப்படும் 56 வது பரபரப்பான நிலையமாகும். முந்தைய ஆண்டுகளில் தினசரி சராசரி பயணிகள் புள்ளிவிவரங்கள் (போர்டிங் பயணிகள் மட்டும்) கீழே காட்டப்பட்டுள்ளன.
வெளி இணைப்புகள்
பகுப்பு:சப்பான் இரயில் நிலையங்கள் பகுப்பு:சுருமி இரயில் நிலையம்
பாக்கித்தான் துடுப்பாட்ட அணி
ஜூலை 28, 1952 ஆம் ஆண்டில் பாகிஸ்தான் அணிக்கு டெஸ்ட் தகைமை வழங்கப்பட்டது. இவ்வணி தனது டெஸ்ட் போட்டியை இந்தியத் துடுப்பாட்ட அணிக்கு எதிராக அக்டோபர் 1952 இல் டில்லியில் விளையாடியது. இத்தொடரில் ஐந்து போட்டிகளில் விளையாடியது. இந்தியா 2-1 என்ற கணக்கில் தொடரை வென்றது.
மேற்கோள்கள்
பகுப்பு:நாடுகள் வாரியாகத் துடுப்பாட்ட அணிகள் பகுப்பு:பாக்கித்தானில் துடுப்பாட்டம்
மீசோதெரபி
மீசோதெரப்பி (mesotherapy) என்பது அறுவை சிகிச்சை அல்லாத ஒரு அழகுமுறை சிகிச்சையாகும். இந்த சிகிச்சை முறையில் மருந்துப் பொருட்கள், ஓமியோபதி, தாவர சாறு, வைட்டமின்கள் மற்றும் இதர சிகிச்சைக்குரிய பொருட்கள் தோலடுக்கிற்கு கீழுள்ள கொழுப்பில் செலுத்தப்படும். இதனை பல சிறிய மருத்துவ ஊசிகள் மூலம் செயல்படுத்துவர். மீசோதெரபி மருத்துவ முறை, தோலின் கொழுப்பு சார்ந்த கொழுப்பு செல்களையே இலக்காகக் கொண்டு செயல்படும்.
மீசோதெரபி எனும் ஆங்கில வார்த்தை மீசோஸ், தெரபியா எனும் கிரேக்க வார்த்தைகளில் இருந்து வந்தது. மீசோஸ் என்பதற்கு ‘மத்தியில்’ எனவும், தெரபியா என்பதற்கு ‘மருத்துவ சிகிச்சை’ எனவும் பெயர்.
திறனாய்வு
மீசோதெரபி சிகிச்சை முறை ஐரோப்பா நாடுகள், தென் அமெரிக்கா, சமீப காலத்தில் அமெரிக்கா உட்பட பல நாடுகளில் கடந்த ஐம்பது ஆண்டுகளுக்கு மேலாக பயன்படுத்துகின்றனர். இருப்பினும் பல மருத்துவர்கள் மீசோதெரபி முறையின் பலாபலன்கள் அனைத்தையும் கற்றுக்கொள்ள இயலாத நிலையில் இருப்பதாக தெரிவித்துள்ளனர். இதனால் அதன் முழுப்பலன்களைப் பற்றி முற்றிலுமாகத் தெரியவில்லை. மீசோதெரபி தரமான மற்றும் நிலையான சிகிச்சை பயிற்சிகளில் பாடமாக இல்லாததே மீசோதெரபியில் இருக்கும் முதன்மை பிரச்சினையாகும். இருப்பினும் தசைநார் முன்னேற்றம், பல் சிகிச்சை முறைகள், புற்றுநோய் சிகிச்சை முறைகள், கீல்வாதம், நிணநீர் தேக்க வீக்கம் மற்றும் சிரை தேக்க நிலை நோய்களுக்கான சிகிச்சை முறைகளில் மீசோதெரபி சிகிச்சை முறைகளின் செயல்முறை விளக்கங்கள் மற்றும் சிகிச்சைச் செயல்பாடுகள் பாடமாக வைக்கப்பட்டுள்ளன. மீசோதெரபி குறித்து பல்வேறு வகையான ஆராய்ச்சிக் கட்டுரைகள் வெளிவந்துள்ளன. அத்துடன் மீசோதெரபியில் பயன்படுத்தப்படும் பல்வேறு வகையான படிப்பு முறைகளும் முன்னேறியுள்ளன.
தென்மேற்கு மருத்துவ மையம், டெக்ஸாஸ் பல்கலைக்கழகத்தில் பிளாஸ்டிக் அறுவைசிகிச்சைப் பிரிவின் தலைவரான ரோட் ரோஹ்ரிச் அவர்களின் மீசோதெரபி மீதான கூற்று, இந்த விவாதத்திற்கு மற்றொரு கைப்பிடியாக கிடைத்தது. அவரின் கூற்றுப்படி இந்த மீசோதெரபி செயல்படுவதற்கான எவ்வித சாத்தியக்கூறுகளும் இல்லை. அமெரிக்க பிளாஸ்டிக் அறுவை சிகிச்சைக் குழு மீசோதெரபி பற்றி எதிர்மறையான கருத்துக்களை வழங்கினர். ஏனெனில் மீசோதெரபி ஒரு அறுவை சிகிச்சை அல்லாத சிகிச்சை முறை, அதனால் அறுவை சிகிச்சை மூலம் தரக்கூடிய அதாவது பிளாஸ்டிக் அறுவை சிகிச்சை முறை மூலம் தரக்கூடிய பலன்களை முழுமையாகத் தர இயலாது என அவர்கள் நம்பினர்.
அமெரிக்க மருந்துப் பொருட்கள் ஆலோசனைக் குழுவினால் மீசோதெரபிக்காக ஆராய்ச்சி மேற்கொள்ளும் முயற்சிகளைத் தடுக்க இயலவில்லை. அவர்கள் பலதரப்பட்ட மருந்துகளை பரிசோதித்து மருத்துவ விதிகளுக்கு அப்பாற்பட்டதாகக் கருதப்பட்டது. குறுகிய காலத்திலேயே மீசோதெரபிக்கான செய்முறைகளுக்கு அனுமதி வழங்கும் நிலை வந்தது. அதேநேரத்தில் மருந்துப் பொருள் கட்டுப்பாட்டுக் குழு உணவுகள், உணவுத்திட்டம், மருந்துகள், தடுப்பூசிகள், மருத்துவப் பொருட்கள், மருத்துவ சாதனங்கள், இரத்த பொருட்கள், கதிர்வீச்சு தன்மை கொண்ட சாதனங்கள், கால்நடை பொருட்கள் மற்றும் அழகு சாதன பொருட்கள் போன்றவற்றிற்கான அனுமதி வழங்க வேண்டிய கட்டாயத்தில் இருந்தனர்.
சருமம் தொடர்பான அமெரிக்க குழுவின் சார்பில் பேசிய ராபின் ஆஷினாஃப், “ஒரு எளிமையான மருத்துவ ஊசி மக்களுக்கு தவறுதலான நம்பிக்கையினை விதைக்கும். அனைவரும் உடனடியாக சரிசெய்யக்கூடிய வழியினைத் தேடுகின்றனர். கொழுப்பு அல்லது கொழுப்பு படிவுகள் அல்லது கொழுப்பு செல்லுலாய்டுகள் போன்றவை சம்பந்தப்பட்ட சிகிச்சைகளில் உடனடியாக சரிசெய்யும் விளைவுகள் ஏதுமில்லை”. 2005 ஆம் ஆண்டு பிப்ரவரி மாதத்தில், சரும அறுவை சிகிச்சையாளர்களின் அமெரிக்க குழுவானது தனது உறுப்பினர்களிடத்தில் குழுவிடம் அனுமதி பெற்ற பின்னரே மீசோதெரபி தொடர்பான ஆய்வுகளை மேற்கொள்ள வேண்டும் என கூறியது.
தற்போது, தெற்கு அமெரிக்க நாடுகளில் மீசோதெரபி தடைசெய்யப்பட்டுள்ளது. அமெரிக்காவினைவிட தளர்த்தப்பட்ட மருத்துவக் கட்டுப்பாடுகள் கொண்டுள்ள பிரேசில் நாட்டில்கூட இது சம்பந்தப்பட்ட மருத்துவ பொருட்களை தடைசெய்துள்ளது.
பிரஞ்சு நாட்டு சில சிகிச்சை முறையினரால், சிகிச்சை பெறுபவர்கள் சிலருக்கு ஏற்பட்ட பிரச்சினைகளால் மீசோதெரபி சிகிச்சை முறையினை பிரான்ஸ் அரசு ஏப்ரல் 2011 இல் தடை செய்தது. இந்த தடை ஜூன் 2011 இல், பிரஞ்சு மாநிலக் குழுவினால் நீக்கப்பட்டது. ஏனெனில் இவ்வாறான கோளாறுகள் ஏற்பட்டதற்கு மீசோதெரபி சிகிச்சை முறை காரணமல்ல, அதில் கூறப்பட்டவாறு முறையான சுகாதாரமான சிகிச்சை முறைகளை கையாளாமல் செயல்பட்டதே காரணம் என்று விசாரணையில் தெரியவந்தது.
எவ்வித பக்க விளைவுகளும் ஏற்படுவதில்லை. லேசான வீக்கம் மற்றும் சிவப்பு நிறத்திலான தோற்றம் தோன்றும். மருத்துவ ஊசி செலுத்தப்பட்ட சருமத்தில் தோல் நசுக்கப்பட்டிருப்பின் அந்த தாக்கம் தீர ஒரு வாரம் ஆகும்.
வெளி இணைப்புகள்
பகுப்பு:ஒப்பனைப் பொருட்கள் பகுப்பு:போலி அறிவியல் பகுப்பு:மாற்று மருத்துவங்கள்
தென்கிழக்குக் கோலமி மொழி
தென்கிழக்குக் கோலமி மொழி கோலமி-நாய்க்கி பிரிவைச் சேர்ந்த ஒரு நடுத் திராவிட மொழியாகும். இந்தியாவில், ஆந்திரப் பிரதேசம், மஹாராஷ்டிரம் ஆகிய மாநிலங்களின் சில பகுதிகளில் பேசப்பட்டுவரும் இம்மொழி ஏறத்தாள 10,000 பேர்களால் பேசப்படுகிறது. இதற்குப் பல்வேறு கிளை மொழிகளும் உள்ளன. வடமேற்குக் கோலமி என அழைக்கப்படும் மொழிக்கும் இதற்கும் இடையில் புரிந்துகொள்ளக்கூடிய தன்மை மிகக் குறைவு. இதனால் இரண்டும் வெவ்வேறு மொழிகளாகக் கணிக்கப்படுகிறன.
இவற்றையும் பார்க்கவும்
பகுப்பு:திராவிட மொழிகள்
பீ. மு. அஜ்மல்கான்
'''பீ. மு. அஜ்மல்கான்''' (பிறப்பு: நவம்பர் 6, 1952), மதுரை எஸ்.எஸ். காலனி, அருணாசலம் குறுக்குத்தெருவில் வசித்துவரும் இவர் கம்பம் எனுமிடத்தைப் பிறப்பிடமாகக் கொண்டவர். மதுரை காமராசர் பல்கலைக்கழகத்தின் இஸ்லாமியத் தமிழியல் துறைத்தலைவரும், மதுரை காமராசர் பல்கலைக்கழக ஆட்சிக்குழு உறுப்பினருமான இவர், மொழியியல், மலையாளம், காந்தியச் சிந்தனை ஆகியவற்றில் பட்டயமும், அரபு மொழிபெயர்ப்பு, கல்வெட்டு ஆகியவற்றில் சான்றிதழும் பெற்றவர். மேலும் பிரமலைக் கள்ளர் பேச்சுத் தமிழ் பற்றி ஆய்வு செய்து டாக்டர் பட்டம் பெற்றவர்.
எழுதிய நூல்கள்
அத்துடன் 150க்கும் மேற்பட்ட ஆய்வுக் கட்டுரைகளையும் எழுதியுள்ளார்.
கருத்தரங்குகளில்
இலங்கையில் நடைபெற்ற  4வது இஸ்லாமியத் தமிழ் இலக்கிய மாநாட்டில் பங்கேற்றவர். பல்வேறு தேசிய, உலக கருத்தரங்குகளில் பங்கேற்றுமுள்ளார்.
உசாத்துணை
பகுப்பு:தமிழக எழுத்தாளர்கள் பகுப்பு:1952 பிறப்புகள் பகுப்பு:இந்திய முஸ்லிம் எழுத்தாளர்கள் பகுப்பு:மதுரை மக்கள் பகுப்பு:தேனி மாவட்ட எழுத்தாளர்கள்
கணேசபுரம் மாரியம்மன் கோயில்
கணேசபுரம் மாரியம்மன் கோயில் தமிழ்நாட்டில் சிவகங்கை மாவட்டம், கணேசபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்துசுத்தானி மொழி
இந்துசுத்தானி, வரலாற்று ரீதியாக ஹிந்தவி (Hindavi), டெஹ்லவி (Dehlavi) மற்றும் ரெக்டா (Rekhta) என்று வெவ்வேறு பெயர்களால் அறியப்படுகிறது. இந்துசுத்தானி  மொழி வட இந்தியா மற்றும் பாக்கிஸ்தானின் கலப்புப் பொது மொழி ஆகும். இது ஒரு இந்தோ-ஆரிய மொழியாகும். இது தில்லி கரிபோலி மொழியை அடிப்படையாகக் கொண்டுள்ளது. சமசுகிருதம், பாரசீக மொழி, அரபு மொழி, சகாடை போன்ற மொழிகளிலிருந்து பெரும் அளவிலான சொற்களஞ்சியஞ்சியத்தைத் தனதாக்கிக் கொண்டுள்ளது. அதிகாரப்பூர்வ நவீன ஹிந்தி மற்றும் உருது ஆகியவை இணைந்த  ஒரு பல்மையநோக்கு மொழி இந்துசுத்தானி ஆகும் இத்தகுமொழி ஹிந்துஸ்தானி என்றும், ஹிந்தி-உருது என்றும் அழைக்கப்படுகின்றது.
அதிகாரப்பூர்வ தரநிலை இலக்கணத்தில் இரு மொழிகளும், கிட்டத்தட்ட ஒரே மாதிரியாக இருந்தாலும், பேச்சுவழக்குப் பதிவுகளின் அடிப்படையில் பெரும்பாலும் பிரித்தறிய முடியலவில்லை.
இரண்டு மொழிகளும், இலக்கியம், கல்வி மற்றும் தொழில்நுட்ப சொற்களிலும் வேறுபடுகின்றன. உருது, பெர்சியம், சகாடை மற்றும் அரபிக் மொழிகளின் தாக்கம் ஹிந்தி யில் உள்ளது. ஹிந்தி மொழியானது சமஸ்கிருத மொழியை அதிக அளவு எதிர்நோக்கியுள்ளது. பிரிட்டிஷ் இந்தியப் பேரரசின் பிரிப்புக்கு முன்பாக, ஹிந்துஸ்தானி, உருது, மற்றும் இந்தி ஆகிய மொழிகள் ஒரே மாதிரியான வார்த்தைகளைப் பெற்றிருந்தன. அனைத்து மொழிகளும் இணைந்து, இன்று உருது மற்றும் ஹிந்தி என்று அழைக்கப்படுகின்றன. இந்துஸ்தானி என்ற வார்த்தை வட இந்தியாவிலும், பாக்கிஸ்தானிலும், பேச்சுவழக்கில் பயன்படுத்தப்படுகிறது. பாலிவுட் திரைப்படங்களின் மொழியாக உள்ளது. இந்திய துணைக் கண்டத்திற்கு வெளியே பிஜி நாட்டின் பிஜி இந்தி மற்றும் டிரினிடாட், டொபாகோ, கயானா, சுரிநாம் மற்றும் கரிபியன் போன்ற பிற இந்தி மண்டலங்களிலும் இந்துசுதானிமொழி பேசப்படுகிறது. மொரிசியசு மற்றும் தென்னாப்பிரிக்காவில் உள்ள சிறுபான்மை மக்களால் இந்துஸ்தானி மொழி பேசப்படுகிறது.
மாண்டரின் மொழி மற்றும் ஆங்கிலம் ஆகியவற்றை அடுத்து உலகில் அதிகமாகப் பேசப்படும் மூன்றாவது மொழி ஹிந்துஸ்தானி ஆகும்.
தரமான நவீன உருது
thumb|165x165px|கையெழுத்து தனித்துவத்துடன், ஸாபான்-இ உருது-இ மோ'அல்லா (Zabān-e Urdu-e Mo'alla) என்ற சொற்றொடர், [[நஸ்தலீகு வரிவடிவம்|நஸ்தலீகு வரிவடிவத்தில்  ]]
உருது பாகிஸ்தானின் தேசிய மொழியாகவும், இந்தியாவின் அதிகாரப்பூர்வமாக அங்கீகரிக்கப்பட்ட பிராந்திய மொழியாகவும் இருக்கிறது. உருது பாகிஸ்தானின் அனைத்து மாகாணங்களிலும் பேசப்படும் அதிகாரப்பூர்வ மொழியாகும். இது அனைத்து பள்ளிகளிலும் 12 வது வகுப்பு வரை கட்டாயப் பாடமாக கற்பிக்கப்படுகிறது.
குறிப்பிடத்தக்க அளவு முஸ்லீம் மக்கள் வாழும் தலைநகர் தில்லி, சம்மு காசுமீர், உத்திரப் பிரதேசம், பீகார், தெலுங்கானா ஆகிய  மாநிலங்களில் இது ஒரு அதிகாரப்பூர்வ மொழியாகும்.
அதிகாரப்பூர்வ நிலை
[[படிமம்:South asia.jpg|thumb|263x263px|இந்துசுத்தானி மொழி, அதன் தரப்படுத்தப்பட்ட பதிவுகளின்படி: 1. இந்தியாவில் ஹிந்தி அதிகாரப்பூர்வ மொழி
2. பாக்கிஸ்தானில் உருது அதிகாரப்பூர்வ மொழி ]] இந்திய அரசியலமைப்பு சட்டம் (343(1))ன்படி ஹிந்தி, இந்துஸ்தானி தரப்படுத்தப்பட்ட அதிகாரப்பூர்வ மொழியாக பதிவு செய்யப்பட்டுள்ளது. உத்தரப் பிரதேசம், பீகார், ஜார்கண்ட், உத்தரகண்ட், மத்திய பிரதேசம், ராஜஸ்தான், சத்தீஸ்கர், ஹிமாச்சல் பிரதேசம் உள்ளிட்ட 29 இந்திய மாநிலங்களிலும், ஹரியானா, சண்டிகர், அந்தமான் நிகோபார் தீவுகள் உள்ளிட்ட 9 யூனியன் பிரதேசங்களிலும் இந்தி ஆட்சி மொழியாக இருக்கிறது.
பாடத்திட்டத்தில் இந்தியின் ஆழ்நிலைத்தன்மை மாறுபட்டாலும், பிற மாநிலங்களில் மூன்றாவது மொழியாகக் கற்பிக்கப்படுகிறது.
முதல் இரண்டு மொழிகள் முறையே
1. மாநில ஆட்சி மொழி மற்றும்
1947 இல் இந்தியா சுதந்திரம் அடைந்த பிறகு, அடிப்படை உரிமைகள் தொடர்பான துணைக் குழு இந்துஸ்தானி மொழியை இந்தியாவின் அதிகாரப்பூர்வ மொழியாக பரிந்துரைத்தது.
இந்துஸ்தானி மொழி, தேவநாகரி அல்லது பெர்சோ-அரபு எழுத்துக்கள் வடிவில், குடிமக்களின் விருப்பப்படி, தேசிய மொழியாகவும், நாட்டின் முதல் அதிகாரப்பூர்வ மொழியாகவும் எழுதப்பட வேண்டும் என்று குறிப்பிடப்பட்டுள்ளது.
எழுதுதல் அமைப்பு
வரலாற்று ரீதியாக ஹிந்திஸ்தானி கைத்தி, தேவநாகரி மற்றும் உருது எழுத்துக்கள் தமக்கென்று உள்ள பாணியில் எழுதப்படுகின்றன. கைத்தி மற்றும் தேவநாகரி ஆகியவை இந்தியாவின் பாரம்பரிய பிராமிய எழுத்துக்களை அடிப்படையாகக் கொண்டுள்ளன. உருது மொழி எழுத்துக்கள் பெர்சோ-அரபிக் எழுத்துக்களின் வழிப்பொருளாக உள்ளன. நஸ்தலிக் என்பது உருது மொழிக்கான கையெழுத்து நேர்த்திப் பாணி ஆகும்.
மாதிரி எழுத்துக்கள்
மனித உரிமைகள் பிரகடனத்தின், ஹிந்துஸ்தானி, ஹிந்தி, உருது ஆகிய மொழிகளில் அதிகாரப்பூர்வ பதிவுகள்
சட்ட உருப்படி - 1- அனைத்து மனிதர்களும் சுதந்திரமாகவும், கண்ணியமாகவும் உரிமைகளுடனும் பிறக்கிறார்கள். நியாயமான நடத்தை மற்றும் மனசாட்சியுடன், அனைவருடனும் சகோதரத்துவத்துடன் நல்வாழ்வை பெற அவர்களுக்கு உரிமை உண்டு.
ஒலிபெயர்ப்பு
Unheṇ buddhi aur antarātmā kī den prāpt hai aur paraspar unheṇ bhāīchāre ke bhāv se bartāv karnā chāhiye.
மினுக்கம் (சொல்லுக்கு சொல்)
Them to reason and conscience's endowment acquired is and always them to brotherhood's spirit with behaviour to do should.
இலக்கண அடிப்படையில் மொழிபெயர்ப்பு
They are endowed with reason and conscience and should act towards one another in a spirit of brotherhood.
ஒலிபெயர்ப்பு (ALA-LC)
Unheṇ zamīr aur ʻaql wadīʻat hu’ī he. Isli’e unheṇ ek dūsre ke sāth bhā’ī chāre kā sulūk karnā chāhi’e.
மேற்கோள்கள்
பகுப்பு:இந்திய-ஆரிய மொழிகள்
தெற்குபட்டி இசக்கி அம்மன் கோயில்
தெற்குபட்டி இசக்கி அம்மன் கோயில் தமிழ்நாட்டில் திருநெல்வேலி மாவட்டம், தெற்குபட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் இசக்கிஅம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்